ฮั่งเส็งปิดเช้าพุ่ง 395.30 จุด คลายวิตกเฟดขึ้นดอกเบี้ย
ฮั่งเส็งปิดเช้าพุ่ง 395.30 จุด คลายวิตกเฟดขึ้นดอกเบี้ย
5 ต.ค. 2558

ดัชนีฮั่งเส็งตลาดหุ้นฮ่องกงปิดเช้าทะยานขึ้น โดยดัชนีฮั่งเส็งพุ่งขึ้น 395.30 จุด หรือ 1.84% ปิดภาคเช้าที่ 21,901.39 จุด เนื่องจากนักลงทุนคลายความวิตกเกี่ยวกับการปรับขึ้นอัตราดอกเบี้ยของธนาคารกลางสหรัฐ (เฟด) หลังตัวเลขจ้างงานนอกภาคเกษตรสหรัฐเพิ่มขึ้นต่ำกว่าคาดในเดือนก.ย.
ตลาดมองมุมบวกว่าเฟดจะยังไม่รีบปรับขึ้นดอกเบี้ย เนื่องจากกระทรวงแรงงานสหรัฐรายงานเมื่อวันศุกร์ว่า ตัวเลขการจ้างงานนอกภาคเกษตรเพิ่มขึ้น 142,000 ตำแหน่งในเดือนก.ย. ขณะที่อัตราการว่างงานทรงตัวที่ระดับ 5.1% ซึ่งเป็นระดับต่ำสุดในรอบกว่า 7 ปี หรือนับตั้งแต่เดือนเม.ย.2551
ก่อนหน้านี้ นักวิเคราะห์คาดการณ์ว่า การจ้างงานจะเพิ่มขึ้น 200,000 ตำแหน่งในเดือนก.ย. และอัตราการว่างงานจะอยู่ที่ระดับ 5.1%